सीएम शिवराज ने Ishwar Chandra Vidyasagar की जयंती पर उनके चित्र पर किया माल्यार्पण
भोपाल, मध्यप्रदेश। आज ईश्वर चंद्र विद्यासागर (Ishwar Chandra Vidyasagar) की जयंती है, पूरा देश उन्हें दिल से याद कर रहा है। बता दें कि, ईश्वरचंद्र विद्यासागर ने महिलाओं के उत्थान के लिए कई बड़े काम किए हैं, जिसके चलते आज महिलाएं पुरुषों के साथ कंधे से कंधा मिलाकर चल पा रही हैं। ईश्वरचंद्र विद्यासागर की जयंती पर मध्यप्रदेश के मुख्यमंत्री शिवराज सिंह चौहान ने उन्हें नमन किया है।
सीएम शिवराज नेे किया ट्वीट
मध्यप्रदेश के सीएम शिवराज सिंह चौहान ने ट्वीट कर कहा-
आज CM ने उनके चरणों में किया नमन
बता दें कि आज निवास में मध्यप्रदेश के मुख्यमंत्री शिवराज सिंह चौहान ने प्रख्यात समाज सुधारक और स्वतंत्रता संग्राम सेनानी ईश्वरचंद्र विद्यासागर की जयंती पर उनका स्मरण कर उनके चित्र पर माल्यार्पण किया।
26 सितंबर 1820 में हुआ था ईश्वर चंद्र विद्यासागर का जन्म
आपको बताते चलें कि, ईश्वर चंद्र विद्यासागर का जन्म 26 सितंबर 1820 को बंगाल के मेदिनीपुर जिले में एक गरीब ब्राह्मण परिवार में हुआ था। उन्होंने अपनी पढ़ाई स्ट्रीट लाइट (सड़क किनारे लगे लाइट) के नीचे बैठकर की थी, क्योंकि उनका परिवार गैस या दूसरी कोई लाइट खरीद नहीं सकता था, लेकिन उन्होंने कम सुविधाओं में ऐसी पढ़ाई की जो आज भी मिसाल है। वहीं, महान समाज सुधारक 'ईश्वर चंद्र विद्यासागर' का 29 जुलाई 1891 में कोलकाता में निधन हो गया था, उनका महान समाज सुधारक और शिक्षाविद थे, उनका जीवन इतनी मिसालों से भरा हुआ कि बंगाल के समाज में उनका दर्जा किसी भगवान से कम नहीं माना जाता।
नरोत्तम मिश्रा ने भी किया ट्वीट
मध्यप्रदेश के गृहमंत्री नरोत्तम मिश्रा ने कहा-
बंगाल पुनर्जागरण के योद्धा, महिलाओं की शिक्षा और विधवाओं के पुनर्विवाह के लिए अपना जीवन समर्पित करने वाले महान समाज सुधारक ईश्वर चंद्र विद्यासागर की जयंती पर सादर नमन।